สวัสดีค่ะ ขออนุญาตสอบถามนะคะ ประจำเดือนล่าสุดหนูมาวันที่ 29 ธันวาคม และหนูได้มีเพศสัมพันธ์ในวันที่ 14 มกราคม ป้องกันโดยใช้ถุงยางอนามัย เมื่อเสร็จกิจ ก็ได้ตรวจเช็คถุงยางว่ามีการรั่วหรือแต่แตกหรือไม่ โดยการใส่น้ำและบีบตัวถุงยางดู แต่ก็ไม่พบว่ารั่วหรือแตกแต่อย่างใด แต่จนถึงปัจจุบันประจำเดือนก็ยังไม่มา แต่มีอาการเหมือนช่วงใกล้ประจำเดือนจะมาเช่น ปวดเมื่อย บ้าง ปกติก็เป็นคนที่ประจำเดือนมาไม่ตรงอยู่แล้ว จะเรทไปเรื่อยประมาณ 4-5วัน และหนูเคยประจำเดือนเลื่อนไปประมาณ 2 อาทิตย์เมื่อปีก่อน ไม่รู้ว่าเกี่ยวกับที่ตัวเองช่วงนี้ งดอาหารเย็นด้วยหรือป่าว เลยอยากทราบว่า มีโอกาศที่จะตั้งครรภ์มั้ยคะคุณ
สวัสดีค่ะ ประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล การงดอาหารเย็นเพียงอย่างเดียวไม่น่าจะมีผลต่อรอบเดือนโดยการมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1-2%ถึงแม้โอกาสตั้งครรภ์จะน้อย แต่หากประจำเดือนไม่มาแล้ว ควรเช็กการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆที่เป็นไปได้ต่อไป